recursal/SuperWikiNEXT-32B huggingface dataset:
**Jing** (精 pinyin: jīng; Wade-Giles: ching1) on kiinalainen käsite, joka on käännetty suomeksi sanalla "esenssi". Se on yksi perinteisen kiinalaisen lääkinnän *kolmesta jalokivestä* (三寶 sān bǎo), qi, jing ja shen. Jing on elämänesanssi, joka on olemukseltaan nestemäistä energiaa. Sitä on ajateltu olevan erityisen paljon siemennesteessä, munasoluissa ja syljessä. Jing on hidas, kostea elämän ylläpitäjä. Se on yin verrattuna qin yangiin. Jingiä on kolmea tyyppiä: perittyä, omaksuttua ja munuaisjingiä.

Peritty jing
------------

Peritty (先天 xiāntiān) jing syntyy, kun miehen ja naisen jingit ja shenit yhtyvät ja saavat alulle uuden ihmisen. Peritty jing ravitsee sikiötä raskauden aikana. Syntymän jälkeen se varastoituu munuaisiin, tarkemmin sanottuna munuaisten välissä sijaitsevaan *mingmeniin* eli *elämän oveen*. Perityn jingin määrää ei voi lisätä.

Omaksuttu jing
--------------

Syntymän jälkeen elimistö alkaa valmistaa omaksuttua (後天 hòutiān) jingiä ravinnosta ja hengitetystä ilmasta. Sitä tuottavat pääasiallisesti mahalaukku ja perna ja se varastoituu munuaisiin. Omaksuttu jing tukee perittyä jingiä.

Munuaisjing
-----------

Peritty ja omaksuttu jing varastoituvat munuaisiin muodostaen munuaisjingin, joka hallitsee ihmisen kasvua ja suvunjatkamista. Se välittää ihmisen perimän sukupolvesta toiseen.

Jingin vaaliminen
-----------------

Perittyä jingiä ei voi lisätä eikä muuttaa. Sitä voi varjella noudattamalla kohtuullisia elintapoja sekä tekemällä hengitysharjoituksia ja harjoittamalla qigongin eri muotoja.

Omaksuttua jingiä pyritään lisäämään eri menetelmin, esimerkiksi tiettyjä ruokia syömällä ja määrättyjä qigong-harjoituksia, erityisesti taijiquania ja baguazhangia tekemällä. Koska ruumiinnesteissä erittyy jingiä, sukupuoliyhdyntä on otollinen tapa hankkia sitä, minkä takia Kiinassa jo varhain kehittyi oppi jingin keräämisestä rakastelun avulla.

Lähteet
-------

* Hytönen, Elina: "Lohikäärmeen lääketiede - Kiinalaisen lääketieteen perusteet", Epigram Oy. 1997
Rönnbusken

|  |  |
| --- | --- |
| Sijainti | 
60°07′59.00″N, 24°44′54.00″E, EspooUusimaaSuomi |
| Merialue | 
Suomenlahti, Itämeri |
| Korkein kohta | 
2 m |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Rönnbusken** on saari Espoon Matinkylässä runsas kilometri Nuottaniemen venesatamasta kaakkoon. Se sijaitsee Ison Vasikkasaaren, Kalvholmsklackarnan ja Själakobbenin eteläpuolella. Rönnbuskenista noin neljänneskilometri suoraan itään sijaitsee Algrundet. Matinkylän ja Suvisaariston raja viistää Rönnbuskenin lounaisrantaa. Kansalaisen karttapaikan mukaan Rönnbuskenin pinta-ala on runsaat 20 aaria.

Rönnbusken on yleinen saaren nimi Suur-Helsingin saaristossa. Kirkkonummella on kolme Rönnbuskenia ja Helsingissä yksi.

Lähteet
-------

1. ↑  Rönnbusken Espoon opaskartalla
2. 1 2  Rönnbusken *Asiointi.maanmittauslaitos.fi*. Maanmittauslaitos. Viitattu 5.11.2019.

Aiheesta muualla
----------------

* Tiedostopalvelu.maanmittauslaitos.fi
* Paikkatietoalusta: Rönnbusken
* Sää Rönnbusken, Espoo
**Oleksandr-Zenon Stepanovytš "Les" Kurbas** (ukr. Олександр-Зенон Степанович "Лесь" Курбас; 25. helmikuuta 1887 Galitsia – 3. marraskuuta 1937 Sandarmoh, Neuvostoliitto) oli ukrainalainen näyttelijä, näytelmäkirjailija, teatteri- ja elokuvaohjaaja, kääntäjä ja Ukrainan teatterin perustaja. Hänen nimeään kantaa kiovalainen Les Kurbas -teatteri. Venäläisen näyttelijän Nelly Kornijenkon mukaan hän oli tragedian muusan Melpomenen oppilas. Hän kuuluu teatterin suuriin nimiin Konstantin Stanislavskin, Vsevolod Meyerholdin, Jevgeni Vahtangovin, Max Reinhardtin, Edward Gordon Craigin ja Bertolt Brechtin rinnalla.

Kurbas kuului tunnettuun ukrainalaiseen näyttelijäsukuun. Hän opiskeli Wienin ja Lvivin yliopistoissa. Hän oli kiinnostunut idän kulttuureista ja opiskeli siksi sanskritia. Hän perusti 1917 nuorisoteatterin Molodyi Teatr, jossa hän halusi esittää näytelmiä eri puolilta maailmaa. Kokeellinen teatteri ehti toimia pari vuotta. Pariisin maailmannäyttelyssä 1925 hänen produktionsa sai kultamitalin. Osip Mandelstam oli ensimmäinen, joka luonnehti häntä Ukrainan teatterin perustajaksi. Kurbas perusti teatterityönsä ajatukseen, että "ihminen on mikrokosmos" 1700-luvun ukrainalaisen filosofin Grigori Skovorodan sanoin. Skovorodalla oli merkittävä vaikutus harkovalaiseen Berezil-teatteriin, jossa Kurbas pääasiassa työskenteli. Kurbas uskoi, että teatteri voisi muuttaa yhteiskuntaa. Hän perusti Berezilin taideseuran, jossa järjestettiin työpajoja. Hän tuottamansa näytelmät olivat aikansa avantgardea verrattuna muuhun samanaikaiseen teatteriin. Häneltä ovat teatterin piirissä saaneet vaikutteita puolalainen ohjaaja Jerzy Grotowski, brittiläinen ohjaaja Peter Brook sekä monet elokuvan myöhemmät suuret nimet, kuten Federico Fellini ja Ingmar Bergman.

Les Kurbas teloitettiin Sandarmohissa, kuten monet ukrainalaiset kulttuurihenkilöt.

Lähteet
-------

1. ↑  Haievsky, Valentyn & Stech, Marko Robert: Kurbas, Les *Encyclopedia of Ukraine – Інтернетова Енциклопедія України*.  Päivitetty 2006. Viitattu 19.3.2022. (englanniksi)
2. 1 2  Kornijenko, Nelly Nicolaevna: Les Kurbas, founder of Ukrainian theatre (10/1987 s. 32–33) *Unesco Courier*.  (englanniksi)
3. ↑  Lviv Les Kurbas Academic Theater *Encyclopedia of Ukraine – Інтернетова Енциклопедія України*.  Päivitetty 2016. Viitattu 13.3.2022. (englanniksi)
4. ↑  Sandarmokh 1937, Kharkiv Human Rights Protection Group, viitattu 31.5.2022 (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* Encyclopedia of Modern Ukraine
* Europeana
* Internet Encyclopedia of Ukraine
* IdRef

 |

 |
**Roni Martin & Jukka Orma Tanssiinkutsu** on suomalainen yhtye, joka levytti moderneja tulkintoja Pentti Saarikosken runokokoelmasta *Maailmasta* vuodelta 1961. Samanniminen albumi on taltiointi Roni Martinin säveltämistä ja Jukka Orman sovittamista kappaleista, jotka saivat ensiesityksensä Helsingin Juhlaviikkojen Huvilateltassa kesällä 2004. Tämän jälkeen esitys kiersi Suomen 13 kaupungissa. Levyllä yhdistyvät muun muassa soul, funk, jazz, rock ja flamenco, ja siinä on todennäköisesti ensimmäinen Suomessa levynä julkaistu rock-kokoonpanon ja flamencotanssijan yhteistyö. Julkaisun kannessa on Rosa Liksomin näkemys Pentti Saarikoskesta eli *Jaloilleen noussut siili*. Ilmestymisvuonnaan levy mm. valittiin yhdeksi kriitikoiden vuoden levyistä Helsingin Sanomissa.*lähde?*

Kokoonpano
----------

* Roni Martin
* Jukka Orma
* Kaari Martin
* Didier
* Alf Forsman
* Rauli Rantanen
* Tero Siitonen

Diskografia
-----------

* *Maailmasta* (2004, Seal on Velvet/Poko Rekords)

Aiheesta muualla
----------------

  

* Kaari ja Roni Martinin sivut
Römerbergiä
**Römerberg** on keskiaikainen raatihuoneentori ja vanhankaupungin keskus Frankfurt am Mainissa. Se sijaitsee noin 200 metriä itään kaupungin tuomiokirkosta. Aluetta on asutettu neoliittiselta kaudelta lähtien. Roomalaisella ajalla se oli sotilaallisesa käytössä ja varhaiskeskiajalla siellä sijaitsi merovinkinen kuninkaankartano. Römerbergin itäistä osaa kutsutaan myös nimellä *Samstagsberg*.

Rakennukset
-----------

Römerbergiä 1956
Römerbergin historiallinen rakennuskanta tuhoutui vuonna 1944 Ison-Britannian ilmavoimien ilmapommituksissa. Nykyiset rakennukset alueella on jälleenrakennettu enemmän tai vähemmän alkuperäisilmettä kunnioittaen.

Aukion länsilaidalla sijaitsee Frankfurtin historiallinen raatihuone, *Römer*. Eteläistä laitaa hallitsee varhaisgoottilainen kirkko Alte Nikolaikirche ja Frankfurtin historiallisen museon moderni sisäänkäyntirakennus. Itälaidan rakennukset on rakennettu vuosina 1981–1984 historiallisten esikuvien mukaan. 

Aukiolla sijaitsee myös Gerechtigkeitsbrunnen, oikeudenmukaisuuden lähde, jota koristaa roomalaisen mytologian oikeuden jumalatar Justitia.
**Risto K. Tähtinen** on suomalainen toimittaja, joka on toiminut 1980-luvulta alkaen *Turun Sanomien* ja sitten seitsemän muunkin maakuntalehden kirjeenvaihtajana Berliinissä. Sitä ennen hän oli Suomi–Neuvostoliitto-seuran kustannusyhtiön Kansankulttuurin toimitusjohtajana vuodesta 1986 sekä päätoimittajana *Kansan Uutisten* lehdissä *Uusi Päivä* ja *Uusi Nainen* ja ennen päätoimittajan tehtäviä *Kansan Uutisten* Turun-toimittajana.

Tähtinen on ollut aktiivisesti mukana juutalaisen seurakunnan toiminnassa Berliinissä. Vuosina 1975–1977 Tähtinen toimi Suomessa Varusmiesliiton puheenjohtajana.

Lähteet
-------

1. 1 2  Turkulaiset maailman turuilla (Arkistoitu – Internet Archive), Siirtolaisuusinstituutti, ei päiväystä, s. 17. Viitattu 25.9.2016.
2. ↑  Kirjakaupat lopetetaan, 18 irtisanotaan. Kansankulttuuri antaa neuvostokirjat SNS:lle.  *Helsingin Sanomat*, 8.1.1986, s. 10.
3. ↑  Kansan Uutisten viikkolehden Uuden Päivän päätoimittaja Risto K. Tähtinen (vas.) ja toimittaja Pekka Helminen. Europeana Collections. Viitattu 25.9.2016.
4. ↑  Aronen, Eeva-Kaarina: Toveri Suoma kortistossa.  *Helsingin Sanomat*, 4.12.1982, s. 14.
5. ↑  Historiaa, Varusmiesliitto. Viitattu 25.9.2016.
**KNM Frøya** oli Norjan laivaston miinalaiva

Valmistus
---------

Alus tilattiin Hortenista laivastontelakalta. Se laskettiin vesille 20. kesäkuuta 1916.

Palvelus
--------

*Frøya* oli edelleen palveluksessa Saksan hyökätessä Norjaan huhtikuussa 1940, jolloin se oli matkalla Finnmarkista Horteniin. Alus ankkuroitui 8. huhtikuuta Brekstadissa Trondheiminvuonon suuhun, koska aluksen päällikkö T. Shröder-Nielsen ei ollut halukas ylittämään huonossa säässä ja täydessä miinalastissa Hustadvikaa. Seuraavana aamuna alkoi saksalaisten tunkeutuminen maahan, ja aluksen miehistö havaitsi Trondheimiin matkanneen Saksan laivaston osaston. Alus jäi vuonoon ansaan, jolloin se päätettiin siirtää läheiseen Stjørnfjordiin.

Uudessa asemapaikassaan alus joutui toistuvasti ilmahyökkäysten ja kenttätykistön kohteeksi. Aluksen päällikkö totesi 13. huhtikuuta, että aluksen saaminen turvaan olisi mahdotonta ja se pitäisi tuhota. Alukselta purettiin sen miinalasti sekä muuta käyttökelpoista materiaalia, minkä jälkeen se ajettiin karille Søtvikassa. Aluksen miehistö avasi tuhon varmistamiseksi aluksen venttiilit ja laukaisivat tuhopanokset.

Saksan laivaston sukellusvene *U-34* päällikkönään kapteeniluutnantti Wilhelm Rollmann havaitsi karilla olevan aluksen ja varmisti sen tuhon torpedoilla.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. ↑  Conway's 1922-1946 s. 379
Berille nimetty kulttuuritalo Gornozavodskissa.
**Gornozavodsk** (ven. Горнозаво́дск) on kaupunki Permin aluepiirissä Venäjällä. Se sijaitsee Uralin länsirinteellä 192 kilometriä Permistä koilliseen. Kaupunki on Gornozavodskin piirin keskus. Sen kautta kulkee Permin, Nižni Tagilin ja Jekaterinburgin välinen rautatie (Pašijan asema). Asukkaita on 12 500 henkeä (vuonna 2008).

Paikkakunta on saanut alkunsa vuonna 1955 valmistuneen sementtitehtaan yhteyteen perustetusta Novopašijskin taajamasta. Vuonna 1965 siitä tuli Gornozavodskin kaupunki. Tärkein tuotantolaitos on OAO Gornozavodsktsementin sementtitehdas.

Lähteet
-------

* *Goroda Rossii: entsiklopedija*, s. 108. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

* Gornozavodsk Permin aluepiirin sivustolla (Arkistoitu – Internet Archive) (venäjäksi)

Permin vaakuna**Permin aluepiirin kaupungit**
Permin aluepiiriPermin aluepiiri
**Pääkaupunki: Perm**  

Aleksandrovsk |
Berezniki |
Gornozavodsk |
Gremjatšinsk |
Gubaha |
Dobrjanka |
Kizel |
Krasnokamsk |
Krasnovišersk |
Kudymkar |
Kungur |
Lysva |
Nytva |
Ohansk |
Osa |
Otšor |
Solikamsk |
Tšaikovski |
Tšerdyn |
Tšormoz |
Tšernuška |
Tšusovoi |
Usolje |
Vereštšagino
**Muncheon** (kor. 문천, hanja 文川) on kaupunki Korean demokraattisen kansantasavallan Gangwonin maakunnassa. Vuoden 2008 väestönlaskennan mukaan kaupungissa asui yhteensä 122 934 henkilöä.

Ullimin vesiputous Muncheonissa.
Joihinkin muihin Gangwonin maakunnan alueisiin verrattuna Muncheonin maasto on suhteellisen tasaista. Yli puolet kaupungista sijaitsee alueella, jonka korkeus merenpinnasta on alle 200 metriä. Maskiryǒngin vuorijono sijaitsee kaupungista lounaaseen. Kaupungin korkein kohta ok Maebongvuori (869 m). Kaupungissa vallitsee meri-ilmasto. Tammikuun keskilämpötila on -2,9 °C ja elokuun 22,9 °C. Keskimääräinen vuosittainen sadanta on 1 546 mm. Noin 66 % kaupungin pinta-alasta on metsää.

Muncheon on teollisuuskaupunki ja siellä sijaitsee kolme Pohjois-Korean tärkeintä kirjometallien sulattoa. Munphyǒngin sulatto perustettiin Japanin miehitysaikana Koreassa vuonna 1938 nimellä Wonsanin terästehdas. Tehdasta on laajennettu Korean itsenäistyttyä ja nykyisin siellä tuotetaan useita eri metalleja. Sulatto työllistää noin 7 000 henkilöä. Lähellä sijaitsee 2 500 henkilöä työllistävä 21. syyskuuta sulatto, jossa tuotetaan lyijyä, kultaa ja sinkkiä. Sinkkiä ja kultaa viedään Kiinaan ja Japaniin. Kolmas sulatto on Muncheonin sinkkisulatto.Merkittävä osuutensa paikallisesta elinkeinoelämästä on myös kalastuksella. Songjǒnin lahti koillisessa on tunnettu ostereistaan.

Lähteet
-------

1. ↑  DPR Korea 2008 Population Census National Report  2009. Central Bureau of Statistics Pyongyang, DPR Korea.  Arkistoitu 31.3.2010. Viitattu 8.10.2017.
2. 1 2  Rainer Dormels: Profiles of the cities of DPR Korea – Munchon (pdf) *North Korea's Cities. Jimoondang. Seoul*. Universität Wien.  Arkistoitu 9.10.2017. Viitattu 8.10.2017. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pohjois-Korean kaupungit |
| --- |
|  |
| Keskushallinnon alainen kaupunki | Pjongjang | Pohjois-Korean lippu |
|  |
| Erityisasemassa olevat kaupungit | Gaeseong • Nampo • Raseon |
|  |
| Maakuntien pääkaupungit | Cheongjin • Ganggye • Haeju • Hamheung • Hyesan • Pyeongseong • Sariwon • Sinuiju • Wonsan |
|  |
| Muut kaupungit | Anju • Dancheon • Deokcheon • Gaecheon • Gimchaek • Guseong • Hoeryeong • Huicheon • Jeongju • Manpo • Muncheon • Sinpo • Songnim • Suncheon |
|  |
| luettelo kaupungeista |

 |
**Kaarle Risto Kalevi Kuittinen** (s. 10. heinäkuuta 1946 Helsinki) on suomalainen geodesian asiantuntija ja professori.

Risto Kuittinen syntyi rakennusmestari Pentti Kuittisen ja Sofia Kyllikki Lindénin perheeseen. Hänen puolisonsa vuodesta 1971 on erityisopettaja Helena Järvinen. Ylioppilaaksi Kuittinen tuli 1965 ja valmistui diplomi-insinööriksi 1970 Teknillisestä korkeakoulusta, missä hän väitteli tekniikan tohtoriksi 1989. Hän toimi vesihallituksen hydrologisen toimiston tutkijana 1971–1973 ja VTT:n tutkijana ja erikoistutkijana 1974–1989. Geodeettisen laitoksen fotogrammetrian osaston johtaja ja professori Kuittinen oli 1989–1998, laitoksen ylijohtaja ja professori hänestä tuli vuonna 1998. Kuittinen oli myös Helsingin yliopiston kaukokartoituksen dosentti vuodesta 1993. Hän toimi useissa alansa kotimaisissa ja kansainvälisissä järjestöissä, samoin kuin oli esimerkiksi MATINE:n varapuheenjohtaja 2002–2005 ja puheenjohtaja 2006–2009. Kuittinen siirtyi eläkkeelle maaliskuussa 2011.

Lähteet
-------

1. 1 2  Lasse Pajala, John Lagerbohm, Ulla Strengell-Silainen (toim.): *Kuka kukin on 2011*, s. 436. Helsinki: Otava, 2011. ISBN 978-951-1-24712-8.
2. ↑  Ei ne kauniit kuvat vaan tarkka tieto. Numeerisen tiedon tarkkuus ihastuttaa Risto Kuittista edelleen enemmän kuin kauniit kuvat. Katri Isotalo, Paikkatietoikkuna.fi. (Viitattu 4.3.2018)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |
**Risto Juhani Korpela** (s. 12. maaliskuuta 1949 Honkajoki) on suomalainen eläköitynyt osuuspankkien piirissä toiminut pankinjohtaja, joka on saanut kauppaneuvoksen arvonimen.

Korpela syntyi kauppias Juho Korpelan ja kauppias Hellä Jätinmäen perheeseen. Hän avioitui 1973 ekonomi Ulla Marketta Niemiahon kanssa. Ylioppilaaksi Korpela tuli Honkajoen yhteiskoulusta 1968 ja valmistui ekonomiksi Vaasan kauppakorkeakoulusta 1973. Hän on suorittanut myös useita esimies- ja liikkeenjohdon koulutusohjelmia. Korpela oli Osuuspankkien Keskusliiton aluesuunnittelija Helsingissä 1973–1974, Säästöpankkien Keskus-Osake-Pankin yritystutkija 1974–1977, Turun Seudun Osuuspankin osastopäällikkö ja yritysasiamies 1977–1979, Etelä-Savon Osuuspankin antolainaus- ja notariaattiosaston osastopäällikkö Mikkelissä 1979–1980, Nisulan Osuuspankin apulaisjohtaja Jyväskylässä 1980–1986, Imatran Osuuspankin toimitusjohtaja 1987–1988, Kuopion Osuuspankin toimitusjohtaja 1988–1990 ja Turun Seudun Osuuspankin toimitusjohtaja ja hallituksen jäsen 1990–2012. Hänellä on ollut myös useita luottamus- ja asiantuntijatehtäviä. Kauppaneuvoksen arvonimen Korpela sai 2007.

Lähteet
-------

1. 1 2  Kivistö, Terhi: Kauppaneuvos Risto Korpela (1949–). *Suomen talouselämän vaikuttajat* -verkkojulkaisu (maksullinen). 5.9.2011. Suomalaisen Kirjallisuuden Seura. Viitattu 20.6.2023.
2. ↑  Åbonejdens andelsbank valde ny vd.  *Åbo Underrättelser*, 25.11.2011, nro 230, s. 18. Kansalliskirjasto. Viitattu 20.6.2023.
**KNM Brage** oli Norjan laivaston vuonna 1878 vesillelaskettu Vale-luokan 2. luokan tykkivene.

Valmistus
---------

*Pääartikkeli: Vale-luokka (tykkivene)*
Alus tilattiin Hortenista laivastontelakalta ja se laskettiin vesille 1. marraskuuta 1878. Alus otettiin palvelukseen vielä samana vuonna.

Palvelus
--------

Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 150 millimetrin perästä ladattavalla tykillä. Lisäksi yksi aluksen yhden naulan tykeistä korvattiin tehokkaammalla 47 millimetrin tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.

Saksan hyökätessä Norjaan vuonna 1940 *Brage* makasi palveluskelvottomana laivaston varastona Melsomvikissa Oslovuonossa, josta se vallattiin 9. huhtikuuta 1940. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen romutettavaksi vielä samana vuonna.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. ↑  Conway's 1906-1921 s. 348
2. ↑  Conway's 1922-1946 s. 379
**Yksipuolinen tuomio** on riita-asiassa käräjäoikeudessa annettava ratkaisu, joka perustuu jommankumman osapuolen passiivisuuteen. Yleensä yksipuolinen tuomio annetaan velkojan eduksi, kun velkoja vaatii velallisen velvoittamista maksamaan velkansa. Jos velallinen ei vastaa saamaansa haasteeseen, käräjäoikeus voi antaa haasteessa ilmoitetun määräajan kuluttua yksipuolisen tuomion. Yksipuolinen tuomio annetaan myös vastapuolen vaatimuksesta, jos toinen osapuoli ei saavu oikeuden istuntoon saamastaan kutsusta huolimatta.

Jos yksipuolinen tuomio on annettava kantajaa vastaan, kanne on hylättävä. Yksipuolista tuomiota ei kuitenkaan saada antaa niiltä osin kuin kanne on selvästi perusteltu tai vastaaja on myöntänyt kanteen. Kanne on näiltä osin tuomiolla hyväksyttävä.

Jos yksipuolinen tuomio on annettava vastaajaa vastaan, kanne on hyväksyttävä. Yksipuolista tuomiota ei kuitenkaan saada antaa niiltä osin kuin kantaja on luopunut kanteesta tai se on selvästi perusteeton. Kanne on näiltä osin hylättävä tuomiolla.

Jos passiivinen osapuoli katsoo kuitenkin ratkaisun olleen väärä, hän voi hakea *takaisinsaantia*. Ts. hänen vaatimuksestaan, joka tulee esittää lyhyessä määräajassa yksipuolisen tuomion tiedoksiannon jälkeen, asia otetaan uudelleen käsiteltäväksi käräjäoikeudessa. Yksipuolisen tuomion jälkeen ei siis valiteta hovioikeuteen, vaan asia otetaan uudelleen ratkaistavaksi käräjäoikeudessa. Uudesta ratkaisusta voidaan valittaa hovioikeuteen.

Lähteet
-------

1. ↑  Oikeudenkäymiskaari 12 luku 12 §.
2. ↑  Oikeudenkäymiskaari 12 luku 13 §.
3. ↑  Oikeudenkäymiskaari 12 luku 15 §.
**Friggesby** on kylä Kirkkonummella Porkkalantien varrella, noin kymmenen kilometriä kunnan keskustasta etelään.

Friggesbyn kyläkoulu
--------------------

Friggesbyn kyläkoulu on perustettu vuonna 1891. Alkuperäinen kyläkoulu sijaitsi Häggesbölen kylässä, kunnalle lahjoitettin kyläkoulua varten maatilkku Friggesbyystä. Koulutalo on vanha keltainen puutalo, jossa on kaksi luokkahuonetta, ruokailuhuone, keittiö, veistosali, liikuntasali ja opettajanhuone. Alapihalla on urheilukenttä, joka toimii kyläläisten yhteisenä kokoontumispaikkana: kesällä siellä pelataan jalkapalloa ja talvella luistellaan. Kun kunta tiedotti lakkauttavansa kyläkoulun järjestivät kyläläiset mielenosoituksia lakkauttamista vastaan. Friggesbyn kyläkoulun toiminta Porkkalanniemellä loppui vuonna 2016.

Friggesbyn lentokenttä
----------------------

Friggesby kuuluu Porkkalan alueseen, joka annettiin Neuvostoliitolle vuonna 1944 Moskovan välirauhansopimuksessa merisotilaalliseksi tukikohdaksi. Friggesbyn kylän lähelle rakennettiin vuonna 1954 Porkkalan tukikohdan lentokenttä. Lentokenttä oli tarkoitettu suihkukoneille, ja kiitotietä käytti mm. MiG-15-hävittäjälaivue. Kiitotien pituus oli 2 200 metriä, ja se oli päällystetty teräslevyillä sekä kestopäällysteellä.

Kenttäalueen reunoilla on yhteensä 33 betoniseinäistä suojaa ja seitsemän hiekkaseinäistä avointa suojaa, jotka ovat nykyisinkin löydettävissä. Alueelta löytyvät myös räjäytetty tiilirakennus sekä pellon keskellä sijaitseva suuri kaivo.

Lentokenttä ehti olla vain hetken käytössä, sillä jo vuonna 1955 Neuvostoliitto luovutti alueet takaisin Suomelle.

Lähteet
-------

1. ↑  Friggesbyn koulun alasajolla tapetaan koko kylä ja sen kulttuuri! *www.kirkkonummensanomat.fi*. Viitattu 9.4.2020.
2. ↑  Geocaching: Geocaching – The Official Global GPS Cache Hunt Site *www.geocaching.com*. Viitattu 9.4.2020. (englanniksi)
3. ↑  Friggesby skola-Friggesbyn koulu *Adressit.com*. Viitattu 9.4.2020.
4. ↑  Vuosien vääntö: Friggesbyn kyläkoulu lopetetaan *Viisykkönen*. Viitattu 9.4.2020.
5. ↑  Porkkalan vanha lentokenttä – Urbanex Ninja *Urbanex Ninja Urban Exploring*. Viitattu 9.4.2020.
6. ↑  Esoteerisen Maantieteen Koulu, Marko Leppänen: Esoteerinen maantiede ja periferiaterapia: Lentokentän kangastus: Friggesby ja muuta Porkkalaa *Esoteerinen maantiede ja periferiaterapia*.  perjantai 28. syyskuuta 2012. Viitattu 9.4.2020.
**Syed Munawar Saeed** (s. 1. heinäkuuta 1941 Amroha, Uttar Pradesh) on pakistanilainen näyttelijä. Hänelle on kertynyt noin 200 elokuvaroolia ja 1 000 televisioroolia. Saeedin roolihahmot ovat usein konnia ja lurjuksia.

Ura
---

Saeed syntyi pohjoisintialaisessa Amrohan kaupungissa brittihallinnon aikana. Ennen näyttelijän uraansa hän toimi opettajana Karachissa. Saeed aloitti uransa esiintyvänä taiteilijana Pakistanin valtiollisella televisiokanavalla (Pakistan Television (PTV)) vuonna 1967. Hän näytteli 1970-luvulla useissa suosituissa televisiodraamoissa, kuten *Taqreeb-i-Imtihaan*.

Saeedin debyytti valkokankailla oli konnan rooli elokuvassa *Ghar Damaad* (1969). Elokuva ei menestynyt hyvin, mutta Saeedin osasuoritus teki vaikutuksen elokuvaohjaaja Shebab Kiranviin, joka antoi Saeedille roiston roolin elokuvassa *Bazaar*. Elokuva menestyi erinomaisesti, ja Saeed näytteli sen jälkeen roistoja elokuvasta toiseen. Hän kyllästyi toistamaan samaa roolityyppiä ja palasi televisiotuotantojen pariin.

Uransa myöhemmässä vaiheessa Saeed on näytellyt muun muassa televisiosarjoissa *Moorat*, *Bebaak* ja *Khandan*.

Vuonna 1973 Saeed voitti Nigar Award -palkinnon sivuroolistaan draamaelokuvassa *Anmol*.

Lähteet
-------

1. 1 2 3 4  Munawar Saeed GEntertainment. Viitattu 30.4.2023. (englanniksi)
2. 1 2 3 4  Munawwar Saeed Biography TV.com.pk. Viitattu 30.4.2023. (englanniksi)
3. ↑  Pakistan’s "Oscars"; The Nigar Awards. *desimoviesreviews.com*.  Arkistoitu 13.6.2020. Viitattu 30.4.2023. (englanniksi)

Aiheesta muualla
----------------

* Karachi Literature Festival (KLF): Munawar Saeed
**Tuomas Lohtander** (s. 24. heinäkuuta 1983 Raahe) on entinen suomalainen jääkiekkoilija ja nykyinen valmentaja. Hän laukoi oikealta. Lohtander pelasi aiemmin maalivahtina, mutta siirtyi 2014 hyökkääjäksi.

Ura
---

Lohtanderin kasvattajaseura on Raahe-Kiekko, jossa hän pääsi torjumaan Suomi-sarjan peleissä jo teini-ikäisenä kaudella 2001–2002. Kaudeksi 2002–2003 Lohtander siirtyi HPK:n A-nuoriin. Hän pelasi siellä kevääseen 2004 asti ja pääsi neljässä liigapelissä HPK:n luukkuvahdiksi kaudella 2003–2004. Lohtander on pelannut Mestistä Hokissa (2004–2006), SaPKossa (2006–2008) ja KooKoossa (2008-2009). Kaudella 2010–2011 hän pelasi Ranskan pääsarjaa Morzine-Avoriazissa. Vuonna 2011 hän palasi kasvattajaseuraansa Raahe-Kiekkoon, jossa hän pelasi vuoteen 2018 asti.

Kaudella 2018–2019 Lohtander siirtyi valmentamaan Raahe-Kiekkoa.

Muuta
-----

Lohtander sai kiekkomedia Jatkoaika.comin toimittajien ensimmäistä kertaa jakaman Joukkueelleen arvokkain pelaaja -arvonimen kaudella 2007–2008. Tuomaksen isoveli Teemu Lohtander pelasi Superpesistä Pattijoen Urheilijoissa ja Oulun Lipossa ja pikkuveli Taneli Lohtander pelaa Suomi-sarjaa Raahe-Kiekon hyökkääjänä.

Aiheesta muualla
----------------

* Tuomas Lohtander. Eliteprospects.com.
*Maa jota ei ole* -teoksen takakannessa Johnson on demokraattipuolueen entisen tunnuseläimen aasin selässä.
**Risto Johnson** (16. tammikuuta 1952 Pello – 10. heinäkuuta 2001 Kalifornia  Yhdysvallat) oli suomalainen valtiotieteen maisteri ja Yleisradion pitkäaikainen taloustoimittaja sekä Yhdysvaltain kirjeenvaihtaja.

Johnson aloitti uransa Yleisradion palveluksessa 1971 Kokkolassa alueradion toimittajana. Hän siirtyi pian tv:n uutistoimituksen palvelukseen aloittaen siellä vakinaisena toimittajana 1973.

Johnson toimi taloustoimittajana tv:n uutistoimituksessa sekä ajankohtaisohjelmissa. Hän oli myös taloustoimituksen esimiehenä ja vuosina 1994–1997 Yleisradion Yhdysvaltain-kirjeenvaihtajana. Johnson kuoli äkillisesti ollessaan työmatkalla Yhdysvalloissa heinäkuussa 2001.

Teokset
-------

* *Maa jota ei ole. Tuhat yötä Billin ja Hillaryn lumemaassa*. Jyväskylä ; Helsinki: Gummerus, 1998. ISBN 951-20-5223-7.

Lähteet
-------

* Yleisradion tiedote Johnsonin kuolemasta 17.7.2001 (Internet Archive)

### Viitteet

1. ↑  Talousjournalisti kehitti interaktiivista televisiota *HS Ihmiset*. Helsingin Sanomat. Viitattu 21.12.2020.
2. ↑
3. ↑
4. ↑

Aiheesta muualla
----------------

* Risto Johnson Radio- ja tv-arkiston Ritva-tietokannassa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Tapio Vaherva** (s. 1939 Sortavala) on Jyväskylän yliopiston aikuiskasvatuksen emeritusprofessori. Hän toimi kasvatustieteen yliassistenttina 1971–1976, apulaisprofessorina 1976–1994 ja aikuiskasvatuksen professorina 1994–2007. Lisäksi Vaherva oli Oulun yliopiston ja Tampereen yliopiston dosentti. 

Vaherva kuuluu kahden kasvatuksen ja koulutuksen tutkimuksen erityisalan uranuurtajiin Suomessa. Yhdessä Kalevi Kivistön kanssa hän julkaisi kasvatussosiologian ensimmäisen suomenkielisen yleisteoksen ja oppikirjan vuonna 1972. Yhdessä Simo Juvan kanssa hän julkaisi koulutuksen taloustieteen ensimmäisen suomenkielisen yleisteoksen ja oppikirjan 1985.

Koulutuksen vaikuttavuuden tutkimuksessa ja arvioinnissa Vaherva oli edelläkävijöitä. Akateemisen uran ohella hän työskenteli Sitran (Suomen Itsenäisyyden Juhlarahaston) asiantuntijana.

Kirjallisuus
------------

* Kivistö, K. & Vaherva, T. *Kasvatussosiologia*. Gummerus, Jyväskylä, 1972.
* Ekola, J. & Vaherva, T. *Aikuisopetusopas*. Tammi, Helsinki 1980.
* Ekola, J. & Vaherva,T. *Arviointi aikuisopetuksessa*. Valtion koulutuskeskus, 1982.
* Vaherva, T. & Juva, S. *Koulutuksen talous*. Tammi, Helsinki, 1985.
* Vaherva, T. & Sallila, P. (toim.) *Arkipäivän oppiminen*. BJ, Aikuiskasvatuksen vuosikirja, 1998.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)

 |

 |
**Korian Ponsi** on nykyisin Kouvolaan kuuluvan Elimäen kunnan Korialla vuonna 1949 perustettu urheilu- ja liikuntaseura. Vuodesta 1906 vuoteen 1949 saakka Ponsi toimi Vilppulan Nuorisoseuran itsenäisenä "Voimistelu- ja urheilujaosto Ponsi"-yksikkönä.

Korian Ponsi ry on perinteikäs, lähelle Kouvolan keskustaa, Korian taajamaan toimintansa keskittänyt urheilu- ja liikuntaseura. Seuran jäsenmäärä on melko korkea - yli 500 jäsentä 90 000 asukkaan kaupungissa ja 5 000 asukkaan taajamassa. Ponnen tarkoitus on tarjota urheilu- ja liikuntapalveluja sekä edistää liikuntakasvatusta toimialueellaan.

Seuran lajijaostoja ovat tällä hetkellä jalkapallo-, lentopallo-, salibandy- ja yleisurheilujaostot. Näistä menestystä on tullut vuosien saatossa eniten lentopallon saralla.

Toimintansa rahoittamiseksi Ponsi järjestää kesäisin lavatansseja Kallioniemen tanssilavalla. Varainhankinta perustuu pääosin jäsenistön aktiiviseen talkootoimintaan. Tästä hyviä esimerkkejä oivat Korian Erämessujen liikenteenohjaus, tienvarsien siivous, aurauskeppien laitto ja jätepaperin keräys. Myös kaupungin myöntämä avustus on merkittävä tuki Korian Ponnen nuoriso- ja liikuntatoiminnalle, samoin kuin yhteistyökumppanien antama taloudellinen tuki.

Lähteet
-------

* (Arkistoitu – Internet Archive)
**Koreografia** on sananmukaisesti tanssin kirjoittamista, mutta tunnetaan myös tanssikompositiona eli tanssin säveltämisenä. Sanan alkuperä on antiikin Kreikassa, jossa *choregus* tarkoitti *dityrambi*-esityksen harjoittajaa. Koreografialla viitataan useimmiten tanssin liikkeiden suunnitteluun, mutta sitä esiintyy myös muissa ihmisen liikkumista sisältävissä lajeissa kuten taitoluistelussa, taitouinnissa tai joukkuevoimistelussa. Koreografia sisältää kaiken, mitä esiintyjien täytyy tietää ja opetella teoksen esittämiseksi koreografin haluamalla tavalla. 

**Koreografi** on tanssin tai tanssiteoksen suunnittelija ja tällaista työkseen tekevän henkilön ammattinimike. Koreografin tekemä suunnittelu sisältää kaikki tanssin liikkeet, tanssijoiden muodostamat kuviot, tanssin välittämäksi ajatellun sisällön suunnittelun ja valitsemisen sekä tanssin suhteen mahdolliseen musiikkiin ja muihin esityksen osa-alueisiin kuten lavastukseen, puvustukseen, valaistukseen ja niin edelleen. Koreografi on useimmiten myös tanssiesityksen ohjaaja, joka opettaa materiaalin tanssijoille ja vastaa näyttämöllepanon kokonaisuudesta.

Tanssikoreografiaa tehdään sekä itsenäisiksi tanssiteoksiksi että osaksi esimerkiksi teatteri- tai oopperaesityksiä. Koreografit ovat usein itse olleet tanssijoita, mutta periaatteessa tanssijan koulutus ei ole koreografille välttämätön. Tanssiliikettä on kuitenkin vaikeaa selittää täsmällisesti vain sanoilla, joten useimmiten koreografi opettaa haluamansa liikemateriaalin esiintyjille ainakin osittain itse liikkeet näyttämällä.

Musiikista poiketen tanssin notaatiotekniikat eivät ole juurikaan koreografian teossa käytössä, vaan niitä hyödynnetään lähinnä tanssien muistiin kirjoittamisessa, nykyään videotallenteiden apuna. Vain harvat koreografit tai tanssijat hallitsevat tanssinotaatiota. Perinteisin tapa suunnitella koreografiaa lienee miettiä kunkin tanssijan liikkeet askel askeleelta – joko etukäteen tai tanssijoiden kanssa yhteistyössä harjoitussalissa. Muitakin koreografisia tekniikoita on olemassa ja niitä on kehitetty erityisesti nykytanssin piirissä. Tällaisia ovat muun muassa improvisaatio ja erilaiset sattumaan perustuvat menetelmät.

Koreografisia keinoja
---------------------

Länsimaisen taidetanssin koreografiset keinot voidaan jakaa karkeasti seuraaviin luokkiin: 

1. Tanssiesityksen "kehykset" – miten teos erottuu erilliseksi tapahtumakseen ympäröivästä maailmasta.
2. Esittämisen tapa – miten tanssi tekee viittauksia ja suhtautuu ympäröivään maailmaan.
3. Tyyli – miten tanssiteos hakee oman identiteettinsä suhteessa maailmaan, muuhun tanssiin ja tanssilajiin, jota se edustaa.
4. Sanasto – perusosaset, liikkeet, joista tanssi rakentuu.
5. Säännöt ja järjestelmät, joilla liikkeet ja niiden yhdistelmät on valittu ja järjestetty.

Kaikki liikkeet riippuvat tanssijan luonteesta. Liikkeet ovat kuin ihminenkin: persoonallisia tai vähemmän persoonallisia.

Katso myös
----------

* Koreografit
Attikalainen mustakuviotekniikalla koristeltu luterion, n. 600–575 eaa. Kansallinen arkeologinen museo, Ateena.
**Luterion** (m.kreik. λουτήριον, *lūtērion* tai *loutērion*, door.kreik. λωτήριον, *lōtērion*) on antiikin aikainen keraaminen tai metallinen pesuastia. Se tunnetaan vaasien muotona erityisesti kreikkalaisesta keramiikasta.

Luterion on muodoltaan suurikokoinen astia, jossa on kaksi kädensijaa. Sitä käytettiin vesiastiana peseydyttäessä sekä mahdollisesti myös hautajaisrituaaleissa ruumiin pesemisessä. Vaasin nimi on deminutiivi sanasta *lūtēr* (λουτήρ), ’kylpyamme’.

* Luterionin muoto ulkoa ja sisältä.Luterionin muoto ulkoa ja sisältä.

Lähteet
-------

1. 1 2  Liddell, Henry George & Scott, Robert: λουτήριον, τό *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
2. 1 2  Cartwright, Mark: A Visual Glossary of Greek Pottery *Ancient History Encyclopedia*. Viitattu 20.1.2020.
3. ↑  Liddell, Henry George & Scott, Robert: λουτήρ, ὁ *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)

Aiheesta muualla
----------------

* Kuvia tai muita tiedostoja aiheesta **luterionit** Wikimedia Commonsissa
Doorilainen friisi (merkitty vihreällä) osana entablementtia.
**Friisi** (m.kreik. ζῳοφόρος, *zōoforos*, lat. *zophorus*) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa entablementin eli palkiston keskimmäinen osa, joka on usein koristeltu reliefein. Friisin alapuolella sijaitsee arkkitraavi ja yläpuolella korniisi.

Doorilaista friisiä Ateenan Hefaistoksen temppelissä.
Jokaisessa pylväsjärjestelmässä oli omanlaisensa friisi. Doorilaisessa pylväsjärjestelmässä friisissä vuorottelivat metoopit ja triglyfit, kun taas joonialaisessa ja korinttilaisessa pylväsjärjestelmässä friisi muodosti reliefein koristellun jatkuvan nauhan. Rakennuksen sisällä friisit ovat seinämaalauksia tai ornamentteja, usein pitkänomaisia. Nimitykset *zōoforos* ja *zophorus*, ’eläimiä kantava’, viittaavat erityisesti joonialaiseen ja korinttilaiseen friisiin.

Lähteet
-------

1. ↑  Liddell, Henry George & Scott, Robert: ζωόφορος *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
2. 1 2  Castrén, Paavo & Pietilä-Castrén, Leena: "Friisi", *Antiikin käsikirja*, s. 182. Helsinki: Otava, 2000. ISBN 951-1-12387-4.
3. 1 2  Frieze *Perseus Encyclopedia*. Viitattu 10.6.2019.
4. ↑  Valkeapää, Leena (toim.): Taidehistorian sanasto (pdf) Jyväskylän yliopisto. Viitattu 27.11.2017.
5. ↑  Zophorus *Perseus Encyclopedia*. Viitattu 10.6.2019.

Aiheesta muualla
----------------

* Kuvia tai muita tiedostoja aiheesta **friisi** Wikimedia Commonsissa
Camán ja sliotar

**Hurling** (iiriksi *iomáin, iománaíocht*), suomeksi myös **irlantilainen nurmipallo**, on Irlannista lähtöisin oleva pallopeli. Pallosta käytetään iirinkielistä nimitystä *sliotar.* Maila on *camán*. Kentällä on kummastakin joukkueesta 15 pelaajaa, joista kuusi hyökkääjiä, kuusi puolustajia, kaksi keskikenttäpelaajia ja yksi maalivahti. Varamiehiä saa olla enintään kolme. Pisteitä voidaan saada laukaisemalla sliotar joko maalitolppien välistä, mutta verkon ylitse. Tästä suorituksesta tuomitaan yksi piste. Jos sliotar saadaan osumaan verkkoon, joukkue saa kolme pistettä.

Naisten hurlingia kutsutaan nimellä **camogie**, iiriksi *camógaíocht*. Tämä tulee naisten hurling-mailaa tarkoittavasta sanasta *camóg*.

Áth an Mhuileann vastaan Tobar Phádraig, Limerick, 28. elokuuta 2004
Hurlingissa loukkaantumisriskit ovat suuret, ja lajin väkivaltaisuutta on Irlannissa jonkin verran arvosteltu*lähde?*. Myös pelaajien kurittomuus ja tappelut kentällä ovat herättäneet pahennusta jopa lajin harrastajien keskuudessa.*lähde?*

Gaelic Athletic Assosiationin organisoimia muita lajeja ovat gaelilainen jalkapallo, handball ja rounders.

Skotlantilaisten pelaama samankaltainen peli on nimeltään shinty.

Aiheesta muualla
----------------

* Kuvia tai muita tiedostoja aiheesta **Hurling** Wikimedia Commonsissa

* Hurling Suomessa
**Hurmio** (myöhemmin **The Hurmio**) on vuonna 1991 perustettu rautalankamusiikkiyhtye.

Historia
--------

Yhtyeen alku juontaa vuoteen 1975 kun yhtye perustettiin nimellä Matchbox. Vuonna 1991 kaikki vanhan Matchboxin jäsenet olivat saapuneet takaisin kotiseudulle Ulvilaan ja Poriin ja yhtye aloitti toimintansa uudelleen. Nimeksi valittiin 'Rautakitaralankayhtye Hurmio' ja tyyliksi suomeksi esitetty tanssi- ja instrumentaalimusiikki rock-asenteella. Agents oli avannut mahdollisuuksia rautalankayhtyeille joten tyylisuunnan valinta oli luonnollinen. Hurmion esiintyi ensimmäisen kerran loppuvuodesta 1991.  Vuosina 1991 - 1996 yhtye esiintyi 30 - 50 kertaa vuodessa. Erilaisten omaäänitteiden innoittamana ensimmäinen levy äänitettiin loppuvuodesta 1996 ja julkaistiin Twang '97 -rautalankatapahtumassa tammikuun lopussa 1997. Twangissa 1998 yhtye julkaisi neljän kappaleen instrumentaali CD:n 'Moontan' TwangTeam Ecstacyn nimellä. 'Single' julkaistiin 1999, 'Väreilyä' -levy 1999, Instrumentaalilevy 'Instruducing' 2000, ja EP-CD 'IV' vuonna 2002. Yhtye esiintyi vuosina 2002 - 2004 solistinaan Kim Willman ja nimenä oli tällöin Kim & The Hurmio. Vuonna 2004 yhtye lopetti aktiivikautensa mutta esiintyy edelleen muutaman kerran vuodessa vaihtelevissa kokoonpanoissa.

### Kokoonpanot

1991–1997

* Jussi Anttila, rummut
* Jaakko Anttila, kitara, laulu
* Pasi Törmälä, basso, laulu
* Reijo Koivula, kitara, laulu

1997–1998

* Rami Koivula, rummut
* Kari Heiskari, kitara, koskettimet, laulu
* Pasi Törmälä, basso, laulu
* Reijo Koivula, kitara, laulu

1998–2004

* Rami Koivula, rummut
* Max Laine, kitara, laulu
* Kari Heiskari, basso, laulu
* Jussi Reunamäki, urut
* Reijo Koivula, kitara, laulu

Diskografia
-----------

### Albumit

* *Palava Unelma* (1997)
* *Moontan* (1998, TwangTeam Ecstacy -nimellä)

### Singlet

* *Single* (1999)
* *Väreilyä* (1999)
* *Instruducing* (2000)
* *IV* (2002)
**Anthony Bonsante** (s. 28. lokakuuta 1970 Shakope, Minnesota) on yhdysvaltalainen ammattinyrkkeilijä. Hän oli mukana The Contender-Haastaja ohjelmassa.

Taustaa
-------

Bonsantella on kaksi lasta jotka toimivat hänen inspiraatioinaan kehässä. Anthonyn vaimon nimi on Tanya.

Uran alku
---------

Bonsante otteli ennen haastajaa itsellensä tilaston 25-4-3. Vastustajat olivat suurimmaksi osaksi keskinkertaisia, mutta Bonsanten uran suurimmat voitto olivat Jonathan Cornia(42-4-1) ja Tony Ayala Jr:ia (31-1-0) vastaan. Viimeksi mainittua vastaan Bonsante voitti IBA:n ylemmän keskisarjan mestaruuden. Vuonna 2004 Bonsante kohtasi Peter Manfredo Jr:n WBO NABO-mestaruusottelussa. Manfredo voitti jokaisen erän ja toi Bonsantelle uransa neljännen tappion.

The Contender
-------------

Anthony "The Bullet" Bonsante päätyi Lännen joukkueeseen. Hän otteli kuudentena ensimmäisellä kierroksella. Alun perin hän oli luvannut ottelevansa Jimmy Langen kanssa, mutta vaihtoi viime hetkellä Brent Cooperiin. Tämän päätöksen myötä hän sai monta vihamiestä hetkeksi aikaa (muun muassa Joey Gilbert ja Ishe Smith). Anthony voitti ottelunsa ja jatkoi toiselle kierrokselle. Toisella kierroksella Bonsante loukkasi jalkansa pahasti ja pelkäsi joutuvansa otteluun ennen parantumista. Hän otteli toisen kierroksen viimeisellä kierroksella Jesse Brinkleytä vastaan. Anthony oli voitolla, mutta Jesse tyrmäsi hänet viimeisessä erässä. Ennen finaaliottelua hän otteli Ishe Smithiä vastaan näytösottelun. Anthony hävisi tämän ottelun.

Haastajan jälkeen
-----------------

Bonsante jatkoi uraansa kohtaamalla Jesse Brinkleyn viisi-eräisessä uusinta-ottelussa. Brinkley vei ottelusta kyseenalaisen pistevoiton.

Bonsanten ura jatkui vuoristoratamaisesti vuoteen 2010 saakka, jolloin hän koki tappion kehienkiertolaista, Robert Klieweriä vastaan(10-12-2). Loppu-uransa aikana Bonsante koki tappiot mm. Allan Greenille, Adonis Stevensonille, John Duddylle ja Andy Kollelle.

Voitetut mestaruudet
--------------------

* International Boxing Association, ylempi keskisarja
* USA Minnesota State, keskisarja
Luomisen pilarit Hubble-avaruusteleskoopin ottamassa valokuvassa
**Luomisen pilarit** (engl. *Pillars of Creation*) on viileästä vetykaasusta ja tähtienvälisestä pölystä koostuva muodostelma Kotkasumussa, noin 6 500−7 000 valovuoden päässä Maasta Käärmeen tähdistön suunnalla. Kooltaan pilarit ovat joidenkin valovuosien pituisia. Erityisen tunnettu kohteesta tuli, kun Hubble-avaruusteleskooppi otti siitä kuuluisan valokuvan 1. huhtikuuta 1995. Vuonna 2011 Euroopan avaruusjärjestön Herschel-teleskooppi otti alueesta uuden kuvan pitkillä infrapunan aallonpituuksilla.

Pilarit sijaitsevat tähtien muodostumisen alueella, jossa nuorien tähtien synnyttämä ultraviolettisäteily haihduttaa niitä hiljalleen pois. Niiden sisällä on kuitenkin kaasutiivistymiä, joista voisi myöhemmin kehittyä uusia tähtiä.

Tuhoutuminen
------------

Spitzer-infrapunateleskoopin tekemien havaintojen mukaan pilarien lähellä olevasta kaasupilvestä näkyy, että alueella on räjähtänyt supernova. Tämä on luultavasti tuhonnut muodostelman jo noin 6 000 vuotta sitten. Koska etäisyys pilareihin on 6 500−7 000 valovuotta, varmaa tietoa tapahtumasta ei voida saada vielä satoihin vuosiin.

Lähteet
-------

1. 1 2 3  Luomisen pilarit *Tieteen Kuvalehti*.  2.2.2012. Viitattu 28.10.2013.
2. 1 2  Embryonic Stars Emerge from Interstellar "Eggs"  2.11.1995. hubblesite.org. Viitattu 28.10.2013. (englanniksi)
3. ↑  A new view on an icon  17.1.2012. Euroopan avaruusjärjestö. Viitattu 28.10.2013. (englanniksi)

Aiheesta muualla
----------------

* Kuvia tai muita tiedostoja aiheesta **Luomisen pilarit** Wikimedia Commonsissa
**Athíri** (kreik. Αθήρι, myös *Athéri*) on kreikkalainen viinin valmistukseen käytettävä valkoinen viinirypälelajike.

Asýrtiko- ja Athíri-lajikkeista tehtyä viiniä Santorínilta.
Athíri on yksi vanhimpia kreikkalaisia lajikkeita. Sitä kasvatetaan erityisesti Egeanmeren saarilla, kuten Thíran saarella Santorínilla, sekä myös mannermaalla. Lajikkeen nimi saattaa myös tulla Thíran eli Theran saaresta, ja se on mahdollisesti peräisin jo historiallisissa lähteissä mainitun *Theriaki*-lajikkeen nimestä.

Athíri-rypäleet ovat suhteellisen pieniä ja viherkeltaisia. Lajike on suhteellisen helppo kasvattaa, ja sitä käytetään usein eräänlaisena "vakuutuksena" siltä varalta, että muu sato epäonnistuu. Lajikkeesta tehdään pehmeitä ja hedelmäisiä valkoviinejä. Viinissä on suhteellisen vähän hapokkuutta ja alkoholia, joten se ei ikäänny hyvin. Athíria sekoitetaan usein samalta seudulta kotoisin olevan Asýrtikon kanssa.

Lähteet
-------

1. 1 2 3  Fournaris, Panayiotis: *Wine from Ancient Greece until Today*, s. 66–73. Athens: M. Toubis S. A. Editions, 2008. ISBN 978-960-540-823-7.
2. 1 2  Athiri Wine *Wine Searcher*. Viitattu 13.6.2016.

Aiheesta muualla
----------------

* Kuvia tai muita tiedostoja aiheesta **Athíri** Wikimedia Commonsissa
**The Two Orphans** on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä romanttinen draamaelokuva, jonka pääosassa on Theda Bara. Elokuvan oletetaan olevan nykyisin kadonnut.

*The Two Orphans* perustuu ranskalaisten Adolphe d’Enneryn ja Eugène Cormonin romaaniin ja näytelmään *Les deux orphelines* (1872). Romaanin ja näytelmän oli kääntänyt englannin kielelle N. Hart Jackson. *Les deux orphelines’ta* oltiin esittämässä juuri silloin Brooklyn Theaterissa, jolloin teatterin tuhosi 5. joulukuuta vuonna 1876 tuhoisa tulipalo.

Elokuvan tuotanto- ja jakeluyhtiönä toimi Fox Film Corporation, ja se kuvattiin työnimellä *The Hunchback* Foxin studioilla New Jerseyn Fort Leessä ja Kanadan Québecissä. *The Two Orphans* sai Yhdysvaltain ensi-iltansa 6. syyskuuta vuonna 1915. Elokuvasta tuli ensimmäinen näytelmän pitkä elokuvasovitus. Ennen vuoden 1915 versiota oli tehty kolme lyhytelokuvaa vuosina 1910 ja 1911. Vuonna 1921 D. W. Griffith teki oman elokuvasovituksensa näytelmästä. Elokuvan *Orpolapset* pääosissa ovat Dorothy Gish ja Lillian Gish.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*The Two Orphans* sijoittuu Pariisiin, missä irstaileva markiisi de Presles sieppaa orvon Henrietten. Tällöin Henrietten sokea ja puolustuskyvytön Louise-ystävä jää yksin harhailemaan Pariisin kaduille. Kerjäläinen ja varas äiti Frochard tyrkyttää Louisea kerjäämään ruokansa. Samaan aikaan Henrietten pelastaa häntä rakastava ritari de Vaudrey. Ritarin äiti, kreivitär de Liniere, saa selville, että Louise on hänen kauan kadoksissa ollut tyttärensä ja päättää etsiä hänet. Sillä välin äiti Frochardin poika, koukkuselkäinen Pierre, rakastuu Louiseen. Pierre tappaa Jacques-veljensä, joka julmasti pahoinpitelee Louisea. Juuri silloin kreivitär löytää Louisen, ja kun Louise saa näkönsä takaisin, hän ja Pierre menevät yhteen. Kreivitär antaa siunauksensa poikansa ja Henrietten avioliitolle.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Theda Bara  | … |  Henriette
  |
|  Jean Sothern  | … |  Louise
  |
|  William E. Shay  | … |  ritari de Vaudrey
  |
|  Herbert Brenon  | … |  Pierre
  |
|  Gertrude Berkeley  | … |  äiti Frochard
  |
|  Frank Goldsmith  | … |  markiisi de Presles
  |
|  E. L. Fernandez  | … |  Jacques
  |
|  Sheridan Block  | … |  kreivi de Liniere
  |
|  Mrs. Cecil Raleigh  | … |  kreivitär de Liniere
  |
|  John Daly Murphy  | … |  Picard
  |

Lähteet
-------

1. 1 2 3 4 5  The Two Orphans *silentera.com*. Silentera.com. Viitattu 25.5.2014. (englanniksi)
2. 1 2 3 4 5 6  THE TWO ORPHANS (1915) *tcm.com*. TCM.com. Viitattu 25.5.2014. (englanniksi)
3. ↑  Two Orphans (1915) *allmovie.com*. Allmovie.com. Viitattu 25.5.2014. (englanniksi)

Aiheesta muualla
----------------

* *The Two Orphans* Internet Movie Databasessa. (englanniksi)
* *The Two Orphans* AllMoviessa. (englanniksi)
* *The Two Orphans* TCM Movie Databasessa (englanniksi)
* *The Two Orphans* Silent eran sivuilla (englanniksi)
**Hurmehappomarja** (*Berberis* × *ottawensis* 'Superba') on tarhahappomarjan (*Berberis* × *ottawensis*) lajike. Hurmehappomarja on puutarhakasvituotannossa jalostettu risteymälajike, joka on muodostettu risteyttämällä punalehtisen japaninhappomarjan (*Berberis thunbergii*) eli purppurahappomarjan Atropurpurea-lajike (*Berberis thunbergii* 'Atropurpurea') ja ruostehappomarja (*Berberis vulgaris*).

Hurmehappomarja on puuvartinen kausivihanta pensas, joka kasvaa noin kaksi metriä korkeaksi ja kaksi metriä leveäksi. Hurmehappomarja on monien muiden happomarjalajien ja -lajikkeiden tapaan piikikäs pensas, jonka lehdet ovat muodoltaan vastapuikeat tai lusikkamaiset. Hurmehappomarjan lehdet ovat väriltään tummanviininpunaiset, ja sen lehdet ovat hieman tummemmat sekä leveämmät kuin purppurahappomarjan Rose Glow -lajikkeella (*Berberis thunbergii* 'Rose Glow'). Hurmehappomarja kukkii keväällä ja sen kukat ovat kirkkaankeltaiset.

Hurmehappomarja sopii aurinkoiselle kasvupaikalle ja se menestyy monenlaisessa maaperässä. Hurmehappomarja on myös nopeakasvuinen ja kestää hyvin pakkasta.

Lähteet
-------

* Plantinfo: *Berberis* × *ottawensis* 'Superba' (englanniksi)

Aiheesta muualla
----------------

* Laji.fi: Hurmehappomarja (*Berberis* × *ottawensis* 'Superba')